Op die oomblik – Roekeloos
Gepubliseer deurRoekeloos	 15/08/2017 18/08/2017 Los kommentaar op Op die oomblik
Zoid se super-gelaaide rock energie en haar vermoë om ook onvoorspelbare en soms selfs die mooiste delikate liedjies te skryf, raak al vir jare aan TV- en konsert-gehore se harte – én senuwees! Hierdie diversiteit wys op die album soos die liedjies wissel tussen klassieke rock, kragtige ballades, asook tong in die kies en diep, sielvolle komposisies – in ware Karen Zoid styl.
Zoid en haar band, Schalk van der Merwe, Henry Steel en Tim Rankin speel al sewe jaar saam. Hulle het verlede jaar met Kyle Petersen op klavier begin werk en Kyle het ook saam geskryf aan die liedjie “Vir Jou”.
Zoid sê: “Ware liefde is iets wat eers werklik waardeer kan word deur iemand wat al ‘n paar myle gedoen het op hierdie besoedelde albastertjie. Die teenwoordigheid van liefde is vir my die werklike bewys dat ons nie alleen is in die heelal nie.”
Zoid maak op 24 Augustus weer geskiedenis deurdat sy die eerste Suid-Afrikaanse kunstenaar gaan wees wat `n visuele album op iTunes gaan uitreik. Internasionale kunstenaars wat al soortgelyke visuele albums uitgereik het sluit Beyonce, Drake en Brad Paisley in.
Snitte Op die oomblik – Deel een:
5.	Weg wereld.
7.	Giant Mistake (bonus snit) met Kahn Morbee van The Parlotones.
Op die oomblik – Deel een is by Bellville studios opgeneem onder leiding van musiek-regisseur Theo Crous.
Gepubliseer deurRoekeloos 15/08/2017 18/08/2017 Gepubliseer inMusiekSleutelwoorde: Henry Steel, Kahn Morbee, Karen Zoid, Kyle Petersen, Schalk van der Merwe, Theo Crous, Tim Rankin